Naktenes
Naktenes (latīņu: Solanum) ir liela un daudzveidīga nakteņu dzimtas ģints ar kosmopolītisku izplatības areālu. Ģintī ir klasificēti trīs ekonomiski nozīmīgi augi: tomāti, kartupeļi un baklažāni, kā arī citi augi kuri tiek kultivēti augļu vai dekoratīvo ziedu dēļ. Nakteņu ģints ir lielākā nakteņu dzimtā. Mūsdienās nakteņu ģintī ir iekļautas vairākas iepriekš atsevišķi izdalītas ģintis, piemēram, Lycopersicon (tomātu ģints).